Alegzandra/wili-2018-roplus huggingface dataset:
För de arterielle Blooddruckmeten warrt twee Weerten nahmen: De bövere (eerste) Weert is de systoolsche Druck, de angifft, wo groot de Druck in’t Hart to de Tiet is, wenn de Hartmuskel sik tosamentütt. Wenn de Hartmuskel sik wedder entspannt, geiht ok de arterielle Druck rünner bit op den ünnersten (tweeten) Weert, de as diastoolsch betekent warrt.

Von der Decken is 1769 boren. He weer op de Akademie in Bützow un hett von 1787 bet 1789 Juristeree an de Universität Göttingen studeert. Na dat Studium güng he in den hannöverschen Staatsdeenst un weer toeerst Auditer an dat Hoffgericht Stood. 1795 is he Hoffgerichtsassesser un later Justiz- un Konsistorialraad worrn. In de Franzosentied is he von 1807 bet 1811 na Ollnborg gahn. Nadem em de Franzosen dor 1811 verdreven hebbt, is he 1814 för de Ridderschop von dat Hertogdom Bremen Deputeerten in de Stännversammlung för dat Königriek Hannover worrn.

Nopch gröttere Unbestännigkeit wiest de Bahnen vun twee dicht bienanner kreisen Neutronensteerns op. Dör de Effekten vun de Ruum-Tiet-Relativität gifft dat en Gravitatschoonsstrahlen, un de Neutronensteerns stört (na lange Tiet) inenanner. Op disse Wies sünd vele Röntgenborns an’n Steernhimmel to verkloren.

De achtere Bregenslagader verlöpt achter den Twüschenbregen un versorgt den Occipitallappen, de Basisflach vun’n Temporallappen, den Hippocampus, den Thalamus, de achteren Afsneden vun’n Hypothalamus un de Plexus choroidei vun de Sietenventrikels.

Op den Marsmaand Phobos is de Regolith teemlich fienkörnig un deckt meist de hele Böverflach vun den Maand af. Neven dat stännige Bombadeeren vun Meteoriten över de Johrmillionen weg, künnt bi Phobos ok infungen Stoffpartikels vun’n Mars to’n Tostannenkamen vun’n Regolith bidragen hebben.

Frankfort an’n Main is de gröttste Stadt in’t düütsche Bundsland Hessen - aver nich de Hess’sch Hööftstadt - un liggt an’n Stroom Main. Frankfort an’n Main is ene Stadt mit üm un bi 659.000 Inwahners. So is Frankfort de föfftgröttste Stadt in Düütschland achter Berlin, Hamborg, München un Köln. In Frankfurt gifft dat bannig veele Banken un Geldweertschop. Vunwegen dat Frankfurt dicht bi Mainz liggt, wo de Main in’n Rhien geiht, hebbt de Lüüd Frankfort ok „Rhein-Main-Metropole“ nöömt.

Vun de 32.408 Inwahners bi’n Zensus vun 2000 harrn 14.778 Minschen Arbeit. Dat Inkamen je Kopp vun de hele Inwahnertall weer 17.253 US-Dollar. 15.187 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 2.644 Minschen maakt. 11,07 % vun de Inwahners leven 2000 ünner de Inkamensgrenz to de Armoot.

Disl leevt in Mora (Schweden), tosoammen mit den bi dat norweegsch Team arbeiten Skitechniker Thomas Söderberg ut Sweden, mit de se een Tochter un een Söhn hett. Neben de Biathlon-Aktivität weer se Beamtin bi den Bundsgrenzschuul, de hüdige Bundspolizei, de hör de Mögelkeit geev, för hör Sport to traineeren.
In junge Johren hett Baker af un an för de Gainsborough Studios in London arbeit un sik in de Johren dorna hooch arbeit bit to’n Helpsmann vun’n Speelbaas. Ünner annern hett he in de 1930er Johren bi Alfred Hitchcock arbeit. In’n Tweeten Weltkrieg weer he tosamen mit Eric Ambler bi de Army Kinematograph Unit. Dorna hebbt se tosamen baker sien eersten Film The OCtober Man dreiht. Eerst weer he as Roy Baker ünnerwegens, vun Mitt vun de 1960er Johren an hett he den Binaam Ward toföögt, üm nich mit den britischen Filmeditor verwesselt to warrn.

De Soltdoorsvörstadt liggt in’n Oosten von de Stoder Binnenstadt. Twüschen de Vörstadt un de Binnenstadt liggt de Borggraven un de Stoder Haven, de in’n Noorden an de Swing anbunnen is. De Swing billt denn in’n Noorden de natürliche Grenz von de Soltdoorsvörstadt. Na Oosten to liggt Oolland mit de Öörd Wöhrn, Melau un Speersoort.

Nedderdüütschland is en Kulturruum in Düütschland. Nedderdüütschland ümfaat groff den Ruum, wo Plattdüütsch snackt warrt, schier dat ganze Rebeed nörden vun de Benrather Lien (maken-machen-Isogloss) un vun de Grenz twüschen dat Nedderfranksche un’t Westfäälsche. Präägt is disse Kulturruum vör allen dör de Geografie (Noorddüütsch Deepland mit Geest-, Moor- un Masch-Landschoppen, de an de Süüdgrenz aver ok al in de Middelgebirgen övergeiht), aver ok dör de Herkumst vun de olen Sassen un de plattdüütsche Spraak un dör de Geschicht, in de vör allen de Hanse en grote Rull speelt. Nedderdüütschland is vör allen luthersch präägt, aver in’n Westen gifft dat ok Gegenden, de in de Mehrheit reformeert oder kathoolsch sünd.

Privat leevt Broderick mit sien Familie in New York. He is siet 1997 mit de Schauspelersche Sarah Jessica Parker verheiraadt un hett mit ehr en Söhn un twee Döchter, de Tweeschen sünd.

Rudolph Angermüller: Antonio Salieri. Sein Leben und seine Welt unter besonderer Berücksichtigung seiner großen Opern. Katzbichler, München 1971–1974

Vun de Vöröllern her sünd 97,64 % vun de Minschen Witte, 0,31 % Swarte, 0,28 % stammt ut Asien un 0,01 % vun de Eilannen in’n Pazifik. 0,78 % sünd Nakamen vun Indianers. 0,20 % hebbt sik sülven to noch annere Gruppen torekent. 0,78 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 0,69 % vun de Lüüd ansehn.

He hett denn sien Mandat afgeven, üm dat he Bottschopper vun de Bundsrepubliek in de Nedderlannen warrn schüll. Dat weer he bit 1958 un is dorna bit 1962 as Bottschopper na Australien gahn. Na’t Tosamensluten vun de DP mit den GB/BHE is he ut sien Partei rutgahn un weer vun 1963 bit 1967 Liddmaat vun de FDP, för de he 1963 bit 1965 Kultusminister vun Neddersassen weer.

Vun de Vöröllern her sünd 81,19 % vun de Minschen Witte, 1,21 % Swarte, 0,30 % stammt ut Asien un 0,04 % vun de Eilannen in’n Pazifik. 0,58 % sünd Nakamen vun Indianers. 14,25 % hebbt sik sülven to noch annere Gruppen torekent. 2,43 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 36,52 % vun de Lüüd ansehn.
De Planet Merkur wiest t. B. lütte Afwieken vun de Ellipsenbahn, so dat he na en Ümloop nich mehr nipp un nau an de Utgangssteed torüchkummt. Veelmehr folgt he dör en rechtlöpig Dreihn vun de Apsidenlien en Rosettenbahn. Disse Periheldreihn kann woll mit de newtonsch Gravitatschoon verklort warrn, aver nich vullstännig. Dorto müss de Sünn en afflachte Form hebben. En utrecken Verkloren för de Gesamtgrött vun de Periheldreihn vun all bedrapen Planeten gifft aver de allgemene Relativitätstheorie.

Burke County is en Kreis (County) in’n US-Bundsstaat Noord-Dakota. He hett 1.968 Inwahners (Stand Zensus 2010) op en Rebeet vun 2.859 km². De Sitt vun de Verwalten is in Bowbells.

Prescott weer dat jüngste vun dree Kinner vun William Clyde Prescott un de sien Fru Mathilde Helwig Prescott and William Clyde Prescott. 1962 kree he sien Bachelor in Mathematik vun dat Swarthmore College, wo he ok Liddmaat vun de Delta Upsilon Vereenigung weer. Sien Master-Titel kreeg he 1963 in Ünnernehmensforschung vun de Case Western Reserve University. Sluutend hett he sien Doktertitel (Ph.D) in Wertschapswetenschapen 1967 an de Carnegie Mellon University kreegen.

In Maimaand un Juni warrt dat Möösch tohopensammelt. Besunners warrt dat as Kruut för de Maibowle bruukt. Fröher is dat ok bruukt wurrn to’n Bimaken bi Wackelpudding, Sprudel, Ies, Liköör, Beer un Parfüm.

De Nawies op rein cheemschen Weg is bannig swor. Meist all Natriumverbinnen löst sik goot in Water. Dorüm sünd de klass’schen Methoden över’t Utfällen un gravimetrische Methoden kuum to maken. Ok Farvreakschonen sünd swor, wiel de Natriumionen in Water ahn Klöör sünd. Neven de Ionenchromatografie is dorüm blots noch de spektroskoopsch Methode vun Bedüden.

Ronald M. Hahn/Volker Jansen – Lexikon vun’n Science-Fiction-Film: Die Krone der Unterhaltung kann nur die Lust am legitimierten Töten sein, ausgeschlachtet von einem Großunternehmen typisch amerikanischen Zuschnitts, das eine Marktlücke für sich ausbeutet. Das hätte ein absoluter Knüller werden können. Doch der Film geht nicht in die Tiefe. Vieles bleibt unverständlich. Wer steckt beispielsweise hinter der Organisation, die den Freizeitpark betreibt; welche Absichten? Muß man nur Angst haben vor fehlgeleiteten Robotern oder auch vor denen, die sie beherrschen? Der Film liefert nur (zuweilen etwas langatmiges) Action-Kino. Großartig allerdings Yul Brynner […].

Fo hett 2006 binnerhalv vun en Midden-links-Bündniss bi de Börgermeesterwahl in Mailand kandideert. He hett bi de Vörwahlen verloren, kreeg aber 23,4 % vun de Stimmen. He weer en prominent un inflootriek Liddmaat vun Beppe Grillo sien MoVimento 5 Stelle.

De Bahnhoff Heckthusen is en Bahnhoff mit de Bahnhoffskategorie 6 un een Gleis in Heckthusen. De Bahnhoff liggt an de Nedderelvbahn, de ut Hamborg kummt un na Cuxhoben geiht.
Siffling weer en vun de eersten Speler vun de Vereen, de in de Natschonalmannschap beropen wurrn (tovör geev dat all eenig Handballspeler, de dat in ehr Beriek schafft harrn). Siffling hett tüschen 1934 un 1938 31 Lännerspelen för Düütschland maakt un dorbi 17 Doren schaaten. Sien gröttste Spood weer de darte Platz bi de Weltmeesterschap 1934 in Italien. De dormalige Trainer vun de Natschonalmannschap, Otto Nerz, hett hüm bi de Olympisch Spelen 1936 in dat eerst Speel noch schont, he wurr denn aber in't Veertelfinale insett, wo Düütschland aber gegen de Mannschap ut Norwegen ünnerleegen weer.

Rich County is en Kreis (County) in’n US-Bundsstaat Utah. He hett 2.264 Inwahners (Stand Zensus 2010) op en Rebeet vun 2.665 km². De Sitt vun de Verwalten is in Randolph.

De Halligen sünd man jümmers 7 bit 956 Hektar groot und deelwies Reste vun Eilannen de in Stormfloten ünnergahn sünd oder Opswemmungen vun de Noordsee.

Edward Christian Prescott (* 26. Dezember 1940 in Glenn Falls, New York, USA) is en US-amerikaansch Ökonom. För sien Bidrääg to de dynamisch Makroökonomie kreeg he 2004 tosommen mit Finn Erling Kydland den Nobelpries för Wertschapswetenschapen.

Johannes XII. (* 937 oder 939 as Octavian von Spoleto in Rom; † 14. Mai 964 in de Campagna) weer Papst van' 16. Dezember 955 bit to sien Afsetten an' 4. Dezember 963. He weer de eenzige Paapst – villicht mit Utnahm vun Paapst Benedikt IX. –, de all in de Jöögd sien Amt antreeden dee. He hett 962 mit Otto den Grooten eerstmals en röömsch-düütschen König to'n Kaiser kröönt.

Vun de Vöröllern her sünd 56,17 % vun de Minschen Witte, 40,09 % Swarte, 2,08 % stammt ut Asien un 0,03 % vun de Eilannen in’n Pazifik. 0,21 % sünd Nakamen vun Indianers. 0,49 % hebbt sik sülven to noch annere Gruppen torekent. 0,93 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 1,78 % vun de Lüüd ansehn.

De Film hannelt vun en Feendfohrt vun en düütsch U-Boot in’t Johr 1941 wiel den Tweeten Weltkrieg. De düütschen U-Bööt harrn de Opgaav, Hannelscheep tonichten to maken, de England mit Göder versorgt, de för’n Krieg bruukt weern. Man, de weern jümmer beter vun Zerstörers schuult, wat de Seeschlacht harder un gefährlicher maken de.

1636 hett he bi Rodenkirchen kaiserliche Truppen slahn. He weer denn Kummandant in Ossenbrügge un hett an’n 6. Februar 1637 Stadthagen innahmen. 1642 hett he mit General Torstensson den Tog na Slesien mitmaakt. Op’n Weg trügg hett he in de Slacht bi Breitenfeld an’n 2. November 1642 den linken Flögel anföhrt.

Cumarin sülvst hett keen Egenschoppen to’n Stollentörnen. Man bi verkehrte Silo-Lagern vun Hau ut cumarinbargen Grääs kann dat to’n Schimmel-Befall kamen, wodör denn Cumarin-Derivaten (Bis-Hydroxycumarinen) billt warrt, disse Egenschop wiesen doot. Warrt mit dat bedrapne Hau Deerten fodert, künnt de dorbi dood blieven, vun wegen dat Bis-Hydroxycumarinen – as Antagonist vun’t Vitamin K – de Synthees vun de Stollfakters, de in de Lebber billt warrt (II, VII, IX, X) dör Enzymtörnen minnern kann.
De Brandkassen för Calenberg-Grubenhagen un Hilmssen sünd 1750 tohoopleggt worrn. An’n 1. Juli 1851 sünd de Brandkassen von Calenberg-Grubenhagen un Lümborg to de Vereinigte Landschaftliche Brandversicherungs-Gesellschaft tohoopgahn un hebbt an’n 1. Juli 1864 den ne’en Naam Vereinigte Landschaftliche Brandcasse kregen. Düsse Kass hett denn an’n 1. Januar 1873 ok de Brandkass in Heien-Deefholt mit opnahmen, an’n 1. Juli 1878 de Brandkass in Ossenbrügge un an’n 1. Januar 1882 de Brandkass in Bremen-Veern.

Anton Pawlowski (* 19. Mai 1898 in Willemshaven; † 8. Oktober 1952 in Wittmund) weer en Politiker (SPD) un Liddmaat vun den Landdag in Neddersassen.

Dat Woort Iesen („Ies upslahn“) kummt an un for sik vun dat Upslahn vun dat Ies in de Bremer Stadtgravens her. Vunwegen dat de Stadt ok in'e Wintertied nich innahmen weern scholl, mössen de Gravens jummers open blieven. Dat Ies open to holen, weer nu en Borgerplicht. . De Lüde, de bi dat afiesen mitmaken döen, kregen achterna en Eten vun den Rat sien Muurherrn, de for Stadtmuern un -gravens tostännig weer. Later is dat Woort Iesen denn over gahn up dat Eten, wenn en neen Ratsherr wählt wurrn weer. Dat kann avers ok angahn, dat dat Iesen an un for sik vun dat nedderlannsche eisen (verlangen, foddern) her kummt un sik betrecken deit up dat ole Recht vun de Borgerlüde, en Eten to verlangen vun een, de nee in en Amt wählt wurrn is. Denn weer dat hollannsche eisen plattdüütsch ummuddelt to iesen un eerst achterna mit den olen Bruuk vun dat Afiesen vun de Stadtgravens verbunnen wurrn.

Bi de Olympisch Winterspelen 1992 in Lillehammer keem Uschi Disl över 15 km up den darten Platz achter Myriam Bédard un Anne Briand un mit de Staffel gemeensam mit Antje Harvey, Simone Greiner-Petter-Memm un Petra Schaaf up den tweeten Platz.

Atomradien leegt in de Gröttenorden üm un bi 10-10m (Kovalenzradius in’t Waterstoffmolekül ~37 pm, Metallradius vun 12-fach koordineerend Cäsium ~272 pm).

In de Schalke-Jöögd wurr de DFB up dat Defensivtalent vun Uwe Kleina upmarksam un broch hüm 1963 in fiev Spelen vun de Jugendnationalmannschaft to‘n Insatz, dorünner ok de dree Gruppenspelen vun dat UEFA-Turnier in‘ April 1963 in England. He bill tosommen mit Jürgen Rumor un Ferdinand Heidkamp de düütsche Löperreeg.

John Russell Hind (in de Literatur wurrd ok John R. Hind angeven) (* 12. Mai 1823 in Nottingham, † 23. Dezember 1895 in Twickenham) weer en britsch Astronom.

Vun 1817 bit 1835 geev dat al mol en Destille mit den glieken Naam. Se leeg op dat Eiland Islay un weer vun Archibald Campbell grünnt. De Produkschoon weer vun 1821 bit 1823 ünnerbroken. 1837 is se mit de Brenneree Lagavulin tosamenleggt worrn. Mit de hüütige Ardmore-Benneree hett se aver nix to doon.

Bannig fluoreszeren Cumarin-Derivaten warrt butendem as effektive Farvstoffen in Farvstofflasers un optische Ophellers insett. As Farvstofflaser sennt se in’t blaue bit in’t gröne Spektralrebeet vun’t Licht.

1902: Aus den Wanderjahren eines Naturforschers: Reisen und Forschungen in Afrika, Asien und Amerika, nebst daran anknüpfenden, meist ornithologischen Studien
De Idee vun dat verstaaken Theater is, Stücke/Situatschon nich in en utwiest Theater up en Bühne uptoführen, sonnern an Alldagsöörd (Supermarkt, Bushaltestäe, Footgängerzoon, …) ahn dat Weeten vun de Tokiekers mehr oder weniger in' apenlichen Ruum. Teel ist dat, den künstlichen Rahmen vun dat Theater zu sprengen un de Fragestellungen vun de Stücke in de Realität torüchtohalen, ut de se stammen. Stücke vun Dario Fo keemen dorbi wegen hör Sozialkritik faaken to'n Insatz. He sülvst wurr mehrere Male vun de Bühne weg verhaft.

De Inholt vun’n Roman baseert vör allen op twee Feendfohrten vun Buchheim. He weer as Kriegsberichter bi de söövten Feendfohrt vun U 96 dorbi, dat to de 7. U-Boot-Flottille höört hett. De Fohrt duer vun’n 26. Oktober bit to’n 7. Dezember 1941. Twee wietere Fohrten hett he an Boord vun U 309 maakt. Een dorvun weer wohrschienlich blots to’n Översetten.

Walk Off the Earth (ok afkört as WOTE) is en Indie-Rock-Grupp ut Burlington, Ontario in Kanada. Grünnt hett sik de Grupp in’t Johr 2006. Se is Anfang 2012 weltwiet bekannt worrn mit en Coverversion vun dat Leed Somebody That I Used To Know, dat in’t Original vun den belgisch-austraalschen Musiker Gotye is. Anfang Januar harrn Walk off the Earth en viral Video vun de Version op Youtube instellt, dat in blots twee Weken ruchweg 35 Millionen mol opropen worrn is.

De Naam Kariben warrt up twee Aarden bruukt. Eenmol an un for sik för en Volk, wat ok hüdigendags an de Karibik ehre Süüdküst tohuse is in de Länner Venezuela (bi 5.000), Guyana (bi 475), Franzöösch Guyana (bi 3.000), Surinam (bi 2.500) un in'n Noorden vun Brasilien (bi 100). De egene Naam vun düsse Völker is Kalihna oder Galibi. Ehre Sprake höört to de Spraakfamilie vun de Karaiib'schen Spraken, de in'n nöördlichen Süüdamerika fökener vörkummt.

1144 hett he Roger II. von Sizilien in Ceprano drapen, um de sien Plichten as Vasall vun den Hilligen Stohl to klären. Lucius wull de Forderungen vun Roger nich akzepteeren un hett hüm torüchwiest, aber Roger hett Lucius mit Wappengewalt dwungen, sien Bedingungen to akzepteeren.

Salieri weer en bannig goot Gesangslehrer. Ut sien School gungen ünner annern so bekannt Singerinnen un Singer as etwa Catarina Cavalieri (de eerste Constanze in de Entführung aus dem Serail), Therese Gassmann (later verheiraadt Rosenbaum) un Anna Milder-Hauptmann (de eerste Leonore in' Fidelio), de Tenor Anton Haizinger oder de Bassist Joseph Seipelt hervör.

Noch en annere grote Grupp Sassen hett dat in’t Boulonnais in de Gegend twischen Boulogne un Calais geven. Disse Grupp is ok archäoloogsch bekannt ut en Grafffeld ut dat 5. un 6. Johrhunnert in Nouvien-en-Pontieu.

He weer en Analphabet, män höör vele Vördrääg. Akbar güng en Religion na, de en Mischmasch vun den Hinduismus un den Islam weer. He weer aver ok tolerant gegenöver Mischoonslüüd ut Portugal.
De Naam „Württemberg“ kummt vun „Wirtemberg“ in Stuttgart-Rotenberg (Stadtbezirk Stuttgart-Untertürkheim). De is sachts no den in Luxemborg legenen „Wirdeberg“ nömt, de in'n Anfang de Heimat vun dat Slecht vun de Württemberger weer. Op den Wirtemberg stunn bet 1819 de fröhere Stammborg Wirtemberg ut dat 11. Johrhunnert. 1824 weer an dissen Platz ene Graffkapell för de Königin Katharina vun Württemberg buut.

Lexikon vun’n internatschonalen Film: […] Aufwendig und perfekt inszenierter Kriegsfilm. Der schon in der dreiteiligen Fernsehfassung fragwürdige Versuch, dem authentischen Stoff eine Antikriegstendenz abzugewinnen, scheitert in der gekürzten Kinofassung allerdings völlig. Hier bleiben von dem – schauspielerisch glänzend interpretierten – Drama nur die martialischen Knalleffekte übrig und verkehren das Anti-Heldentum der Vorlage ins Gegenteil. Der hohe produktionstechnische Standard bescherte dem Film dennoch einen großen Erfolg.

He hett eerst an de Universität Football speelt un wurr 1990 Natschonalspieler för de USA. 1994/95 hett he bi de düütsche Vereen FSV Frankfurt in de Tweete Football-Bundsliga speelt un dornah noch 1 Johr in Norwegen för Stabæk IF.

Timo Jouko Herrmann: Mozart und Salieri in Wien – Protokoll einer ungewöhnlichen künstlerischen Beziehung. In: Programmheft zur Mozart-Gala des Mannheimer Mozartorchesters 2007. Magnolia, Mannheim 2007

In Marborg gifft dat de Philipps-Universität. Dat is de öllste Universität up de Welt, de vun den Protestantismus grünnt wurrn is un de dat hüdigendags noch geven deit. Bowarken un Studenten vun de Universität präägt ok hüttodaags noch dat Stadtbild. De Gemarken vun de Stadt treckt sik up beide Sieten vun de Lahn henlang bit rin in dat Bargland vun Gladenbach. Ööstlich gaht se över de Lahnbargen henweg bit an den Rand vun dat Amöneburger Becken.

Vun de 6.964 Inwahners bi’n Zensus vun 2000 harrn 2.731 Minschen Arbeit. Dat Inkamen je Kopp vun de hele Inwahnertall weer 11.509 US-Dollar. 2.879 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 426 Minschen maakt. 28,60 % vun de Inwahners leven 2000 ünner de Inkamensgrenz to de Armoot.

De nächsten Autobahnen sünd de A 1, de A 7 un de A 39. De nächste Opfohrt is de Opfohrt 35 Fleest op de A 7, de knapp dree Kilometer in’n Noordwesten von Glüser Loh liggt. De Opfohrt 41 Hittfeld op de A 1 liggt veer Kilometer in’n Süüdwesten un de Opfohrt 2 Maschen op de A 39 veer Kilometer in’n Süüdoosten.

Roland Pauler: Giovanni XII, papa. In: Mario Caravale (Hrsg.): Dizionario Biografico degli Italiani (DBI). Band 55 (Ginammi–Giovanni da Crema), Istituto della Enciclopedia Italiana, Rom 2000, S. 573–577 mit Literaturangaben .

Mit den veerten Platz in' Gesamtweltcup 2003/04, nah dree tweeten (1996, 1997, 1998) un dree darten Platzen (1995, 1999, 2002), weer se de beste düütsch Biathletin över de gesamte Saison weg. Hör all tosommen 30 Eenzelsiege in' Weltcup wurrn bitlang in' Damenbiathlon blots vun Magdalena Forsberg (42 Eenzelsiege) un Magdalena Neuner (34 Eenzelsiege) överdrapen.
Dalwhinnie is en Whisky-Brenneree in Schottland. Se liggt in den Oort Dalwhinnie in’n Inverness-shire. De Hüüs vun de Brenneree sünd in de schottischen Denkmollisten in de Kategorie B inordent. De Destille höört to den Kunzern Diageo un tellt to jemehr Reeg vun Classic Malts.

1740 hett dat Kurförstendom Hannover dat Slott köfft un von 1753 af an weer dat Slott Seet von de Amtlüüd von dat Amt Stood-Gothenborg. 1866 is dat Königriek Hannover as Provinz Hannover an Prüßen kamen un dat Slott Gothenborg is tohoop mit all dat Land, dat dor bihöört hett, is veraukschoneert worrn. 1881 hett de Buur Hans Wilkens dat Slott köfft, nadem sien egen Hoffsteed för de nee boote Nedderelvbahn von Horborg över Stood na Cuxhoben wieken müss (de Bahnlien löppt 50 m weg in’n Noordoosten von dat Slott an de Geestkant langs). Dat Slott weer nu Deel von en Buurngood.

Haltermann is as Söhn von Johann Nicolaus Haltermann (1733–1800) boren. Georg Andreas Siegfried Haltermann weer sien Broder. He is in de Franzosentied 1811 Notar bi dat Tribunalgericht Leh worrn. As dat an’n 12. März 1813 in Leh to en Opstand gegen de Franzosen keem, is Claus Heinrich von Lütcken as Regent in Leh insett worrn. Von Lütcken is korte Tied later denn aver in de bremen-veernsche Regerung wesselt un hett Haltermann dat Leid över Leh övergeven. 1814 is he denn offiziell as Amtsassesser supernumerär Richter von dat Gericht Leh worrn. Dat is he bet to sien Dood 1826 bleven.

Ehre Mudder weer Namahana, ehr Vadder Keeaumoku. He weer Ratgever vun den König Kamehameha I.. As se 13 Jahr oolt weer, is se mit düssen König verheiraat wurrn. Kamehameha hett mehr Froons harrt, man Kaahumanu is sien Leevste wurrn. He hett seggt, se weer to verglieken mit de Blööt vun de Lehau un hett ok seggt „se ritt up de Wellen as een Vagel un spöört, wie dat Hart vun dat Volk slahn deit“. Kaahumanu hett den König Moot maakt, dat he för de Eenheit vun Hawaii een Krieg föhren scholl.

Strayhorn weer maatgevend för den Sound vun dat Ellington-Orchesters prägend. So stammen de Kompositschoon, Text un Arrangement vun dat bekanntst Stück un de Erkennensmelodie vun dat Orchester Take the A-Train nich – as faken annommen – vun Ellington, sonnern vun Strayhorn. Anner bekannt Kompositschonen vun hüm sünd Chelsea Bridge und Lush Life. He hett ok mehrere Platten ünner sien eegen Naam rutbrocht. Glieks nah sein Dood hett dat Duke Ellington Orchestra dat Tributalbum ...And His Mother Called Him Bill upnommen. Dat enthollt Strayhorns letzt Kompositschoon "Blood Count" in de bewegend Interpretation dör Johnny Hodges.

Vunwegen de Forschung is in de USA en Scan vun de Knaken mit Hölpe vun en Computertomographie maakt wurrn. De is in en dreedimensionale Computersimulatschoon ummuddelt wurrn. Nu kann een sehn, wie dat Skelett vun binnen her upboot is.
1577 hett Mellinger denn in Hilmssen arbeidt un is 1578 in Celle Lievdokter von Hertog Willem den Jüngern von Bruunswiek-Lümborg worrn. Dat Amt hett he na’n Dood von Gervasius Marstaller övernahmen, de vörher Perfesser för Medizin an de Universität Jena ween weer. 1579 hett Mellinger an de Universität Rostock sien Dokter in Medizin maakt. Na’n Dood von Hertog Willem 1592 weer Mellinger denn ok Lievdokter för Hertog Ernst II.

filmcritic.com: Dogma blifft een vun de lustigeren Filmen vun’t Johr. Aver noch wichtiger, wat du nu Smith sien Ansicht büst oder nich, di wart seker op de Fööt pedd.

Hööftgroov hett fröher deelwies to de Wingst un deelwies to Voigtding höört. An’n 1. Juni 1970 is de Gemeen Voigtding Deel von de Gemeen Wingst worrn.

1970 is Wannen Deel von de Samtgemeen Hadeln worrn, is aver 1972 to de Samtgemeen Sietland wesselt. An’n 1. Januar 2011 hebbt sik de Samtgemenen Sietland un Hadeln to de ne’e Samtgemeen Land Hadeln tohoopslaten, von de Wannen nu Deel is.

De Oort liggt in de Masch direkt achtern Diek von de Ünnerelv in Hadeln. Dat Water ut dat Rebeed warrt över Gravens na’n Olenbroker Kanaal hen afföhrt. Bi’n Blink liggt an de Elv dat Glameyer-Stack.

De öllste Park van Möpplet liggt donne bi de Bahnhoff. De Park wuur 1914 bugget na en Plaan van de Landschopsarchitekt Leonard Springer.De Park heet eerst 'Wandelpark' , man to de föfftigste Bortsdag, den 31. August 1930 van Koningin Wilhelmina nööm en den Park Wilhelminapark.

Dat Solt weer to’n gröttsten Deel na Brasilien verköfft, man de Markt is denn inbroken, nadem hoge Schuultöll opslahn weern. Ne’n Opswung hett in’t 20. Johrhunnert de franzöösche Firma Les Salines du Cap-Vert brocht. De hett 1919 en Seelbahn boen laten, de vun de Saline na’n Haven föhrt hett. Se weer in de Laag bit to 25 Tünnen Solt to transporteeren. Vundaag staht vun de Seelbahn blots noch de Masten, un ok de Statschoon an’n Haven, woneem dat Solt verlaadt worrn is, is en en gresigen Tostand. De Solt-Export hett bit in de 1930er Johren anhollen, denn is dat jümmer weniger worrn. Vundaag warrt in Pedra Lume nich mol mehr noog Solt för’n Bruuk op Sal sülvst produzeert.

Mit de Kunst vun de Molerie güng dat denn so richtig los bi de olen Ägypters. Kanns hüüt noch op Papyri un in de Pyramidens un Tempels bekieken. De Greeken hebbt sünnerlich op Vasen malt. Un de Römers weern besünners good bi de Mosaiken.

Hjørring is ene vun de öllsten Städer in Däänmark. 1243 hett se Stadtrecht kregen. De Naam stammt ut de ooltnoordsche Spraak un besteiht ut twee Delen: Hjórr bedüüd Sweert un -ing is en tyypsch Ennen för ole däänsche Städer.

De Samtgemeen Geestborn (hoochdüütsch Samtgemeinde Geestequelle) weer en Rebeetsverband in’n Noordwesten von’n Landkreis Bremervöör. De Samtgemeen is to’n 1. Januar 1971 ut de Gemenen Alfst, Barchel, Öös, Op de Hööv un Örel billt worrn. Mit de Kommunalreform von’n 1. März 1974 is de Samtgemeen denn in de ne’e Samtgemeen Geestborn opgahn, to de denn ok noch de Samtgemenen Basdaal un Eversdörp tokamen sünd.
De Naam Otlingua kummt in en Oorkunn von Korl den Kahlen von’n 13. November 843 (in comitatu Baiocasinse in pagello qui dicitur Otlingua Saxonia) un in dat Capitulare missorum Silvacense ut’n November 853 vör.

De Oort hett vör 1885 to de Amtsvaagdie Scheeßl in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en, grötteren Landkreis Rodenborg tohoopgahn is.

He is 1839 Auditer in dat Amt Rodenborg ween, 1840 in dat Amt Ahlden, 1841 in dat Amt Niestadt un 1842 wedder in dat Amt Ahlden. Von 1843 bet 1846 weer he Amtsassesser in dat Amt Wenngessen un hett 1847 bet 1851 bi de Landdrostie Stood arbeidt. 1851 is he Gehemen Regerungsraad worrn un is 1856 as Amtmann von dat Amt Dustadt insett worrn. Schönian weer von’n 1. Oktober 1857 bet 1869 as Amtmann in dat Amt Leh un harr den Rang von en Regerungsraad. As Amtmann hett he ünner annern Reisen na England un Holland maakt, üm sik dor Havens antokieken, denn in dat Amt Leh is in disse Tied de Haven Geestmünn nee anleggt worrn. Schönian hett dorbi ünner annern de Verhandlungen mit Bremen un Ollnborg föhrt. Nadem Prüßen 1867 dat Königriek Hannover annekteert hett, hett Schönian sien Amt Amtshauptmann heten.

De Oort liggt in de Masch von Land Wusten. De Noordsee is 2,5 Kilometer in’n Westen. Dat Water ut dat Rebeed flütt över de Misselwardener Waterlöös af.

Se is 1990 in de SPD inpeddt, hett ehr Liddmaatschop aver 1993 wedder opgeven, vun wegen dat se den Asylkompromiss aflehnen de, den de SPD in’n Bundsdag tostimmen de.

Disse letzte Orchesterwerk vun Salieri stellt düchtig wohrschienlich de eerste reine Orchestervariatschonsfolg vör Johannes Brahms sien beropen Haydn-Variatschonen op. 56a (1873) dor. Dat Wark is binah in’ Geist vun en Orchestreerensstudie anleggt, eventuell hett Salieri dit Projekt ut pädagogisch Gesichtspunkten herut in’ Sinne vun en „klingenden Instrumentationslehre“ konzipeert. De 26 kört Variatschonen hollen sück relativ eng an dat Thema, de instrumentatorische Aspekt steiht immer in’ Vördergrund. Bemarkenswert sünd de Insatz vun de Harp un de Solovigelien, de utspraken virtuoos Passagen „à la Paganini“ anvertroot wurrn. Eenzelt Variatschonen wurrn in’ Sinne vun kört, charakteristisch Danssätzen gestalt (dorünner befinnen sück ünner annern Seguidilla, Siciliano oder Saltarello), annern dorgegen thematiseeren imitatorsch Formen as to’n Bispeel den Kanon. Upfallen deiht bi all Variatschonen en dialogiseeren Prinzip, dat konsequent dörhollen wurrd.

An’n 1. Juli 1924 is Leister Baas von de Kreiskommunalkass von’n Kreis Neenborg worrn. Leister weer Maat in de NSDAP, wat dor to föhrt hett, dat 1930 en Disziplinarverfohren gegen em inleidt worrn is.

Vun de 181.412 Inwahners bi’n Zensus vun 2000 harrn 87.264 Minschen Arbeit. Dat Inkamen je Kopp vun de hele Inwahnertall weer 18.402 US-Dollar. 106.110 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 20.051 Minschen maakt. 9,17 % vun de Inwahners leven 2000 ünner de Inkamensgrenz to de Armoot.
Dat Good warrt siet dat Johr 2000 von de Familie Kröger bewirtschaft un is 340 Hektar groot. To’n Hoff höört 1400 Stück Veh un en Biogasanlaag mit 500 kW.

Ok bi disse Olympisch Winterspelen weer Uschi Disl nomineert. In dat Sprintrennen wunn se dorbi de Sülvermedaille und mit de Staffel de Goldmedaille för de Mannschapen ut Norwegen un Russland.

Cross is in New York City upwussen. Nah hör Studium vun de engelsch Literatur hett se u.a. in de Verlagsbranche arbeidt. Hüüd leevt se en paar Autostünn nöördlich vun de Grootstadt in de Bundsstaat New York un lehrt Kreativ Schrieven an dat Onondaga College. 1996 keem hör eerst Wark, en Roman, rut Die Päpstin. Hör vorangahnd Publikatschonen weern Saakböker un Ratgever, de sück mit Gesprächstraining un Kommunikatschoon befaaten deen.

Hominini sünd en Tribus mank de Minschenapen. Dor höört de verschedenen Aarden vun dat Geslecht „Homo“ to (dormank de Homo sapiens) un de ehre utstorvenen Vöröllern, de noch nich to düt Geslecht rekent weert. Dat sünd de Australopithecina. Kennteken dorför, dat en Aart to de Hominini rekent warrt, is, dat he up twee Fööt steiht un liekup lopen deit. Wenn he bavenhen ok noch Steenwarktüüch (Pebble Tools) bruken deit, warrt he to de Minschen rekent.

1843 hett se den Juristen Ferdinand Wuthenow freet, de toeerst Börgermeester von Gützkow weer un later na Griepswoold versett worrn is. De beiden harrn fiev Kinner.

De spoodrieksten vun sien över 40 musiktheatralisch Warken weern Armida (1771), La fiera di Venezia (1772), La scuola de’ gelosi (1778), Der Rauchfangkehrer (1781), Les Danaïdes (1784), de sien Förderer Christoph Willibald Gluck bit to de Eerstupführen in Paris as eegen Wark utgeev, La grotta di Trofonio (1785), Prima la musica e poi le parole (1786), Tarare (1787) up en Text vun Beaumarchais, Axur, re d’Ormus (1788), Palmira, regina di Persia (1795), Falstaff ossia Le tre burle (1799) un Cesare in Farmacusa (1800). Dat Opernschaffen vun Salieri is eenmal dör de Traditschoon vun de italieensch Opera seria, to'n annern dör de reformistisch Opernbestreven vun Gluck präägt, as besünners sien Pariser Warken wiesen. Later hett sück Salieri weer mehr den italieenschen Melos towendt, dat he mit deklamatorsch Elementen un nee Strömungen vun de Opera buffa dörsett, um en bannig riekhollen Toonspraak to erhollen. Bedüüdend is ok sien Rull as Paddmaker vun de Opera eroicomica, insbesünnere in de kongenialen Tosommenarbeit mit Giambattista Casti.

Jesse Stone (* 16. November 1901 in Atchison (Kansas); † 1. April 1999 in Altamonte Springs (Florida)) weer en US-amerikaansch Musiker un Arrangeur vun den Jazz un Rhythm and Blues. Jesse Stone and his Blues Serenaders weern en Territory Band vun den Kansas City Jazz, de vun 1926–27 in un um Kansas City speelt hebbt.
1842 is Lührs Archidiaken in Clausthal worrn. Tohoop mit’n Pastoor in Zellerfeld hett he dor dat Christliche Sonntagsblatt rutgeven. He hett sik mit verscheden Strömungen binnen un buten de Landskark uteneensett. 1848 hett he to’n Bispeel en Gegentext rutgeven to dat Manifest des freien Urchristenthums von’n Baptistenpreddiger Julius Köbner. Köbner hett twee Johr later mit en Gegenschrift antert: Die Gemeinde Christi und die Kirche. Eine Widerlegung der von Herrn Archidiaconus Lührs herausgegebenen Schrift „Die Wiedertäufer“.

Yuma County is en Kreis (County) in’n US-Bundsstaat Colorado. He hett 10.043 Inwahners (Stand Zensus 2010) op en Rebeet vun 6.128 km². De Sitt vun de Verwalten is in Wray.

De A 99 gellt as een vun de Autobahnen mit den meisten Verkehr in Europa. Faken gifft dat Stau an de Krüzen Münschen-Noord un München-Süüd. Boet weer de Autobahn oorsprünglich mit söss Fohrstriepens. Intwüschen hett se twüschen de Affohrt München-Neuherberg un dat Krüüz München-Süüd veer Fohrstriepens in jede Richt, wobi hier de Standstriepen freegeven warrt, wenn veel Verkehr is. De Affohrten sünd also blangen de Standstriepens boet worrn. Dat gifft den Plaan, de Autobahn twüschen dat Krüüz München-Noord un de Anslusssteed Haar ok op acht Striepens uttoboen. Man, woneem dat Geld opbröcht warrn schall, is noch nich kloor. För den eersten Boafsnitt twüschen dat Krüüz München-Noord un de Anslusssteed Aschheim/Ismaning is Anfang 2013 de Plaanfaststellbesluss rutgahn. De hele Utbo schall 147 Millionen Euro kösten.

He hett an’n 16. September 1858 in Marßel Gesina Margaretha Meyerholz (19. August 1831-11. Januar 1897) freet. De beiden harrn de Kinner Tönjes Diedrich (17. Dezember 1859-17. Januar 1867), Christian Friedrich (14. Juli 1861-29. Dezember 1865) un Catharine Magdalene Christine (24. Februar 1866-2. November 1934).

Dat Land is en Parlamentaarsche Monarkie un Hööft vun den Staat is Königin Elisabeth II. vun dat Vereenigte Königriek. Ehre herrschop up de Eilannen warrt utöövt vun ehren generalgouverneur Frederick Ballantyne. Baas vun de Regeerung is Ralph Gonsalves.

Dat Dörp is op dree Sieden inrahmt vun den Wiegerser Forst, de meist 650 Hektar groot is. Dor flütt ok de Ramm dör, de later in de Oost münnt. De Forst is en Biotop, wo ok rore Oorden so as Lebberblomen, Sünndau un Krüüzadder to finnen sünd.

De an sik teemlich reaktive Suerstoff stell en Utnahm dor. Natrium un Suerstoff reageert bi Ruumtemperatur un ok ünner hittmaken nich direkt mitenanner ahn dat Water dorbi is. Ünner en kumplett waterfre’en Suerstoffatmosphäär kann Natrium sogor smölt warrn, ahn dat dat reageert. Aver wenn Fuchtigkeit ok blots in Sporen dor is, verbrennt dat licht to Natriumperoxid:

1614 wörd de latiensche School to ’n Universität. Emmius wörd Rektor Magnifikus un hett doar ok as Perfesser för Greeksche Spraak un Historie arbeit’.

In de grönen Plantendelen kümmt Cumaringlycosid vör. Besunners wenn dat Blatt verdrögen deit, warrt dor Cumarin vun afspleten. Vun dat Cumarin kümmt de besunnere Duft vun dat Möösch vun her. In lüttjere Mengen sitt dor ok noch Rubichlorsüür un Garvstoffen in vör.
Adolf Heinzlmeier un Berndt Schulz in’t Lexikon „Filme im Fernsehen“: […] Leider gelingt es dem Film selten, wirkliche Anteilnahme am Schicksal der Männer zu wecken. Ein Ausstattungsfilm mit einem bemerkenswerten Team und herausragenden Einzelleistungen, darunter Jost Vacanos Kamera und Klaus Doldingers Musik.

Regolith is de Beteken för en mehr oder weniger fast worrn Mischen ut mulmt un tweibrocken Steen un verklamt Steensmölt (Magma) op de Böverflach vun Himmelskörpers, bispeelswies de Maandregolith. Regolith gifft dat aver ok op de Eer.

Bi de Kastratschoon warrt dat Deert - en in Sünnerheed ook de Klöten - bedooft. Dor sünd twee Weeg, een Peerd to kastreren: Dat kann stahn of liggen. Wenn dat Deert liggt, is dat feliger. Dor is alltieds de Gefohr, dat dat Deert – ofschoonst bedwelmt – noch trappt. Liggt dat Peerd, köönt de Beens mit Lichten tohoopbunnen warrn. So kann dat nich mehr trappen. De Ingreep duurt sowat een Viddelstünn. De Wund warrt achter de Operatschoon nich tohoophecht. Denn kann de apen Snittsehr jeder Dag schoon spöölt warrn. Dat duurt sowat dörtig Daag, bitdat de Hingst nich mehr fruchbor is nah de Ingreep. So lang blifft noch fruchtbor Material in dat Deert trüch nah de Ingreep.

De Arteria carotis externa (ACE) oder Butere Halsslagader is de Arterie, de den Kopp (Schädel un Weekdelen) un de böveren Halsorganen (Kehlkopp, Schilddrüüs, Rachen) as ok de harde Bregenhuut mit suerstoff- un nehrstoffriek Blood versorgt.

Oorsprünglich ut Atchison truck Stone as Kind na Kansas City, wo he bi sien Grootmoder wahnen de un wiederbildend Schoolen besöcht hett. As begabt Komponist un Arrangeur, form Stone de Karn vun de Band Blues Serenaders in Kansas City, bevör he dör de Territorien vun den Süüdwesten touren dee. In disse Band hett in de Anfangstiet ok för en körten Tiet de jung Coleman Hawkins speelt. In’t Fröhjohr 1926 keem Stone nah Kansas City torüch un sloh in en „battle“ Bennie Motens un George E. Lees Bands in de Paseo Hall. In’ April 1927 nehmen de Blues Serenaders veer Stücken för Okeh Records up. Dorup wiest he sien Talent as Arrangeur un de Band hör besünners Geföhl för den Blues. He harr aber as Komponist un Arrangeur mehr Spood un hett dorüm de Band uplööst un hett sück Lee as Musical Director anslooten.

Vun de 7.791 Inwahners bi’n Zensus vun 2000 harrn 3.850 Minschen Arbeit. Dat Inkamen je Kopp vun de hele Inwahnertall weer 16.654 US-Dollar. 4.524 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 763 Minschen maakt. 8,75 % vun de Inwahners leven 2000 ünner de Inkamensgrenz to de Armoot.

In de 1960er un 1970er Johren weer Baker Speelbaas bi en poor Horrorfilmen, vör allen vun de Hammer-Studios. Man, he weer ok Speelbaas bi’t Feernsehn, för dat he to’n Bispeel achtteihn Episoden för de Reeg The Saint (dt.: Simon Templar) un acht Folgen för de Reeg The Avengers (dt.: Mit Schirm, Charme und Melone) usw. dreiht hett. Vun disse Feernseharbeiten sünd eenige Warken ok as Dubbelfolgen in düütsche Kinos wiest worrn. Baker hett sik 1992 vun’t aktive Filmgewarf torüchtogen.
De Film weer för dree Filmpriesen nomineert, künn an’n Enn aver keen dorvun winnen. All dree Nomineeren weern för den Film sülvst as Best dramaatsch Dorstellen oder as Besten Science Fiction-Film. Dat weern de Golden Scroll, de Hugo Award un de Nebula Award.

De Naveröörd sünd Remnoh un Kommerbusch in’n Noorden, Beekdörp in’n Noordoosten, Sounsiek in’n Oosten, Bredenhoorn, Löh un Bockhorst in’n Süüdoosten, Woonst in’n Süden, Ohrenswohl un Ohrensmoor in’n Westen un Ohrensmoor-Noord mit Depenrehmen in’n Noordwesten.

Ward weer för ehr Filmwarken bit hüüt (September 2014) söventeihn mol för Filmpriesen vörslahn, dorünner dreemol för den Golden Globe. Wunnen hett se aver eerst twee Priesen:

D. C. Johanson und Y. Coppens: A Preliminary Anatomical Diagnosis of the First Plio-Pleistoice Hominid Discoveries in the Central Afra, Ethiopia. Americal Journal of Physical Anthropology 45, Sept. 1976, S. 217-234

65,5 % vun all Inwahners sünd Lüde, de ehre Vörwesers ut Afrika stammen doot. Um un bi 19 % sünd Mulatten. Bovenhen gifft dat 5,5 % Inders un bi 3,5 % Witte. Alltohopen leevt bi 117.000 Inwahners in den Inselstaat. Jedet Johr weert dat bi 0,3 % mehr. 2002 weer dat so, datt 43 % vun de Inwahners up'n Lanne leevt hefft un 57 % in'e Stadt.

De Beek geiht vörbi an Meyerhoff, Eekhoff, Ahrsen un Jarlingen un flütt denn dör Cordingen. Bi Jarlingen münnt von rechts de Jarlinger Beek in de Warnau, de sien Born bi Ebben hett. Denn geiht dat twüschen Benefeld un Borg dör. In Benefeld gifft dat de Cordinger Möhl, de 1810 anleggt worrn is. Dat hett aver ok vörher al en Watermöhl an disse Steed geven. Toeerst in de Oorkunnen keem de Möhl 1661 vör. Ok in Jarlingen un Benefeld hett dat fröher Watermöhlen geven. In Cordingen geiht de Bahnlien Wasra–Bomlitz över den Beek weg. De Schienen in’n Süden von Cordingen weren fröher Deel von de Bahnlien Bremervöör–Wasra, de en groot Stück dör dat Daal von de Warnau lopen dee un 1984 stillleggt worrn is. De Bahnlien Bremervöör–Wasra harr aver keen Brügg över de Warnau un is jümmer op dat rechte Över bleven.

De Läng is en vun de Grundgrötten in de Physik. Se betekent de Dimenschoon vun de linearen Utdehnen oder ok den Afstand vun twee physikaalsch Objekten toenanner.

Dör de Verfilmen vun Wolfgang Petersen is „Das Boot“ über Düütschalnd rut bekannt worrn, wat nich blots vun den Roman kummt, man ok vun de Besetten un de schauspelerischen Leistungen. Vele vun de Schauspelers hebbt mit den Film jemehrn Dörbrook hat, as to’n Bispeel Heinz Hoenig, Uwe Ochsenknecht, Jan Fedder oder Martin Semmelrogge. Klaus Wennemann un Herbert Grönemeyer weern Theaterschauspelers, Otto Sander un Jürgen Prochnow dorgegen al längere in’t Filmgewarf bekannt. Vun de Hööftdorstellers hett eenzig Hubertus Bengsch dorna keen groten Rullen mehr kregen, is aver dorför een an meisten nafragten Synchroonsnacker in Düütschland worrn.
Vun de Vöröllern her sünd 50,85 % vun de Minschen Witte, 0,10 % Swarte, 0,01 % stammt ut Asien un 0,01 % vun de Eilannen in’n Pazifik. 48,05 % sünd Nakamen vun Indianers. 0,16 % hebbt sik sülven to noch annere Gruppen torekent. 0,82 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 0,79 % vun de Lüüd ansehn.

De Kommun Sel is ene Gemeend in dat Amt Oppland in Norwegen. Se hett 6.083 Inwahners (Stand 2006) op en Rebeet vun 908,0 km². De Sitt vun de Verwalten is in Otta. De Kommun is bi de Fraag Bokmål-Nynorsk neetral.

Glüser Loh is evangeelsch-luthersch präägt un höört to dat Kaspel von de Mauritius-Kark in Hittfeld. In’n Oort Fleest gifft dat mit de Christuskark vondaag aver ok en egen Kark. Disse Kark is 1998/1999 boot worrn.

En Denkmaal för de Fullenen ut’n Eersten Weltkrieg steiht in Scheeßl bi’t Raadhuus un in de Kark in Scheeßl hängt Gedenktafeln för de Fullenen ut’n Tweten Weltkrieg.

An de engelschen Originalfaten vun The Lion King un de wieteren Produkschonen vun den groten Spood weer Broderick mit en Sprekerrull bedeeligt. Sien eersten Film as Speelbaas weer 1996 Infinity, de sik üm den Physiker Richard Feynman dreiht, den he dorin ok sülvst speelt hett. Den Film hett he ok mit produzeert. Wietere Filmen as Speelbaas hett he bit hüüt nich maakt.

Rotenkamp is in 'n Braukrebeet enstanden, dat van de Beek Scheppau dörfleit ward, wat dör de wellenfömrig Schilddeilung teikt ward. 'N typsche Plante in dit Rebeet is de Braukweide, de in de oppere greun op silverne Grund staht. Dat Rundlingssymbol is för ursprüngliche Form van de Dörp. Dat Wappen is sied Mart 1989 offischel.

As sück de Gesundheitstostand vun Salieri in dat hooch Öller verschlechtern dee un man hüm in en Krankenhuus bringen muss, keem dat absurde Gerücht up, de dörnanner loopen Greis harr sück to en Mord an Mozart bekannt. So schreev bispeelswies de Beethoven-Biograph Anton Felix Schindler 1824 in en Konversatschonsheft: „Mit Salieri geht es wieder sehr schlecht. Er ist ganz zerrüttet. Er phantasiert stark, daß er an dem Tode Mozarts schuld sey und ihn mit Gift vergeben habe. Dies ist Wahrheit – denn er will dieß als solche beichten.“ De beid Pleger vun Salieri, Gottlieb Parsko un Georg Rosenberg, as ok sien behanneln Dokter Dr. Joseph Röhrig hemm aber schriftlich Tüügnis afgeven, dat Salieri so wat nie nich seggt hett un mindst een vun de dree in disse Tiet immer dicht bi hüm ween weern. De fröhere Schöler vun Salieri, Ignaz Moscheles, de den Starven noch kört vör sien Dood besöcht harr, bericht in sien Autobiographie sogor vun en entscheeden Torüchwiesen vun dissen Vorwurfs dör den to Unrecht Beschuldigten: „Sie wissen ja – Mozart, ich soll ihn vergiftet haben. Aber nein, Bosheit, lauter Bosheit, sagen Sie es der Welt, lieber Moscheles; der alte Salieri, der bald stirbt, hat es Ihnen gesagt.“

Sien besünners Verdeenst weer de Eenigung vun dat christlich Lager in Saarland, indem hüm dat gelungen is, de ehmalgen CVP-Lidmaaten in de CDU to integreeren.
Karl Theodor Gaedertz: Fritz Reuter und Annmariek Schulten. In: Deutsche Revue über das gesamte nationale Leben der Gegenwart 13 (1888), S. 31-73, Breslau: Trewendt.

Dorna blifft dat U-Boot wieter ahn Feendkuntakt un kummt bito noch in en sworen Storm, so dat jemehr Standoort nich nau bestimmt warrn kann un ok jümmer wedder duukt warrn mutt. Den een Dag drapt se sogors op en tweet düütsch U-Boot, wat för korte Tiet för Freid sorgt, dat man egen Lüüd dröpt. Togliek aver wiest dat ok, wo groot de Löcker in de U-Boot-Keed in’n Atlantik wesen mööt.

Königsmarck hett in’n Februar 1633 Barbara Maria Agathe von Leesten (9. April 1608–15. Dezember 1671) freet. Se weer de Dochter von’n brannenbörgschen Eddelmann Christoph von Leesten. De beiden harrn veer Kinner: Hans Christoph (1635–1653), Otto Wilhelm (1639–1688), Kummandant von de veneziaanschen Striedkräft, Kurt Christoph (1634–1673), nedderlandschen Generalleutnant, un Beate Elisabeth (1637–1723; hett Pontus Fredrik De la Gardie freet).

Wiels sien Amtstiet full Berengar II., Markgraf vun Ivrea mit sien Söhn Adalbert in den Karkenstaat in. Johannes reep – mögelkerwies dör Krinken vun de Cluniazensisch Reform dwungen – den ostfränkischen König Otto I. to Hülp, de as Berengar Anspröök up den Titel König vun Italien hemm wull. 961 truck Otto mit en Heer nah Italien; Berengar truck sück up sien Borgen torüch. In Rom hett Johannes an' 2. Februar 962 Otto un sien Fru Adelheid von Burgund to Kaiser un Kaiserin kröönt. Dormit overdroog he de röömsch Kaiserwürde up dat Ostfränkisch Riek. Otto wedderum hett den Paapst dat Bestahn vun den Karkenstaat garanteert, indem he mit dat Privilegium Ottonianum de Schenkungen vun Pippin III. un Karl den Grooten as ok de Constitutio Romana van 824 bestätigen dee. As all in letzterer fastleggt, bestimm he dorbi, dat de Paapstweehe blots nah en utdrücklich kanonisch Wahl un nah en Lehenseid vun den Wählten den Kaiser tegenöver vulltrucken wurrn drüff.

As na den Eersten Weltkrieg de Senators in Bremen nich mehr up Levenstied wählt wurrn sünd, keem de Bruuk vun dat Iesen, de mennigmol for den Gastgever bannig düür ween weer, to sien Enn.

Walton County is en Kreis (County) in’n US-Bundsstaat Georgia. He hett 83.768 Inwahners (Stand Zensus 2010) op en Rebeet vun 852 km². De Sitt vun de Verwalten is in Monroe.

De Däänsche Spraak geiht - wat den Nawies angeiht - op dat freuge Medeloller trüch. Vun wegen de Personalunion, de dat twüschen dat Däänsche un Norweegsche Königriek geev, is de in Norwegen sproken Förm Bokmål Däänsch. De Sünnerheit vun disse Förm is mier de Utspraak denn de Schrievwies.

Sien Heimatstadt Mannheim hett 1977 en Straat in den Stadtdeel Waldhof nah hüm nömmt. To sein hunnertst Gebortsdag wurrn de Ost-Tribüne in dat Carl-Benz-Stadion nah Siffling nämmt un an sien Gebortshuus in de Hubenstraße en Gedenktafel enthüllt.